钦定古今图书集成/明伦汇编/氏族典/第068卷 > 朱寿昌〈父巽〉
## 钦定古今图书集成/明伦汇编/氏族典/第068卷 > 朱寿昌〈父巽〉

按《宋史朱寿昌传》：“寿昌，字康叔，扬州天长人。以父㢲
荫，守将作监主簿，累调州县，通判陕州、荆南，权知岳
州。州滨湖多盗，寿昌穷讨之，盗为少弭。富弼、韩琦为相，遣使宽恤民力，择寿昌使湖南。或言邵州可置冶
采金者，有诏兴作，寿昌言罢之。知阆州。大姓雍子良
屡杀人，挟财与势得不死。至是又杀人而赂其里民”
出就吏。狱具，寿昌觉其奸，取子良正诸法，郡称为神。
寿昌母刘氏，巽妾也。巽守京兆，刘氏方娠而出，寿昌
生数岁，始归父家，母子不相闻五十年，行四方，求之
不置。饮食罕御酒肉，言辄流涕。用浮屠法灼背烧顶，
刺血书佛经，力所可致，无不为者。熙宁初，与家人辞
诀，弃官入秦，曰：“不见母，吾不返矣。”遂得之于同州。刘
时年七十馀矣，嫁党氏，有数子，悉迎以归，京兆钱明
逸以其事闻，诏还就官，由是以孝闻天下。寿昌以养
母故，求通判河中府。数岁母卒，寿昌居丧几丧，明拊
同母弟益笃。又知鄂州，提举崇禧观。累官司农少卿，
易朝议大夫，迁中散大夫。卒，年七十。